rejauldu/bengali-wikipedia huggingface dataset:
লুকমান হাকিম (৬ জুন ১৯১৪ - ২০ আগস্ট ১৯৬৬) ছিলেন একজন ইন্দোনেশীয় অর্থনীতিবিদ ও কূটনীতিবিদ, যিনি ১৯৪৮ থেকে ১৯৫০ সাল পর্যন্ত অর্থমন্ত্রী হিসেবে দায়িত্ব পালন করেন। তিনি ইন্দোনেশিয়া প্রজাতন্ত্রের জরুরি সরকার এবং মার্কিন যুক্তরাষ্ট্রের ইন্দোনেশিয়া প্রজাতন্ত্রের অধীনে উভয় ক্ষেত্রেই দায়িত্ব পালন করেন। তিনি ১৯৫৮-১৯৫৯ সাল পর্যন্ত ব্যাংক ইন্দোনেশিয়ার গভর্নর এবং ১৯৬১ সাল থেকে ১৯৬৬ সাল পর্যন্ত পশ্চিম জার্মানিতে রাষ্ট্রদূত হিসাবে দায়িত্ব পালন করেন।   প্রাথমিক জীবন ও শিক্ষা  লুকমান হাকিম ১৯১৪ সালের ১৪ অক্টোবর পূর্ব জাভার তুবানে জন্মগ্রহণ করেন। তার বাবা আবদোয়েল্লাহ কোয়েস্তোয়ের ছিলেন সুরকার্তার বাসিন্দা এবং মা ছিলেন তুবানের বাসিন্দা। হাকিম প্রাথমিক শিক্ষা তুবান, সুরকার্তা এবং তারপর যোগকার্তায় অর্জন করেন এবং তারপর বাতাভিয়ায় চলে আসেন। ১৯৪১ সালে তিনি সেখানে আইন বিষয়ে ডিগ্রি অর্জন করেন। পড়াশোনার সময় তিনি ইন্দোনেশিয়া মুদার মতো জাতীয়তাবাদী যুব সংগঠনে যোগ দেন, যার জন্য তিনি জাকার্তা শাখার সভাপতিত্ব করেন এবং পরে ইন্দোনেশিয়ান ছাত্র সংগঠনের সভাপতিত্ব করেন।   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:ইন্দোনেশিয়ার অর্থমন্ত্রী বিষয়শ্রেণী:পশ্চিম জার্মানিতে ইন্দোনেশিয়ার রাষ্ট্রদূত বিষয়শ্রেণী:ব্যাংক ইন্দোনেশিয়ার গভর্নর বিষয়শ্রেণী:তুবান রিজেন্সির ব্যক্তি
thumb|200 px|মঙ্গলচণ্ডী মন্দির মঙ্গল চন্ডী  মন্দির বা উজ্জনি শক্তি পীঠ ভারতের পশ্চিমবঙ্গের বর্ধমান জেলার উজ্জনি গ্রামে অবস্থিত।  গুস্করা   রেলওয়ে স্টেশন থেকে এটি ১৬ কিলোমিটার দূরে অবস্থিত। এটি খুব বিখ্যাত মন্দির।  পৌরাণিক কাহিনী এখানে  দেবী সতীর ডান কব্জি পতিত হয়েছিল। এরপর থেকে স্থানটি পবিত্র হয়ে ওঠে এবং বাংলার একটি শক্তিপীঠ হিসেবে গণ্য হয়।Chattopadhyay, Akkori, Bardhaman Jelar Itihas O Lok Sanskriti (History and Folk lore of Bardhaman District.), , Vol II, pages 587, Radical Impression.   দেবী ভৈরব মন্দিরের গর্ভগৃহে দেবী মঙ্গল চন্ডীকা বা মঙ্গল চন্ডী রূপে এবং মহাদেব কপিলম্বার ভৈরব রুপে  উপস্থিত। দর্শন মন্দিরের সময় সকাল ৬টা থেকে রাত ৮ টা পর্যন্ত। মঙ্গলবার ও শনিবার কোন শক্তি পীঠ পরিদর্শন করার জন্য সর্বোত্তম।এখানেও একই নিয়ম। উৎসব এখানে শিবরাত্রি,দুর্গাপূজা,নবরাত্রি,দীপাবলি ও কালী পূজা পালন করা হয়। তথ্যসূত্র  বিষয়শ্রেণী:বাংলার লৌকিক দেবদেবী বিষয়শ্রেণী:পশ্চিমবঙ্গের সংস্কৃতি বিষয়শ্রেণী:শক্তিপীঠ বিষয়শ্রেণী:পূর্ব বর্ধমান জেলার হিন্দু মন্দির
thumb|250px|ক্রিমের সাথে বোর্শ। বোর্শ (ইংরেজি বানান: borscht বা borshch) পূর্ব ইউরোপের ঐতিহ্যবাহী সবজির স্যুপ। এটি প্রথাগতভাবে বীট (beetroot) দিয়ে তৈরি করা হয়। এজন্যই এর রং হয় গাঢ় লাল। বীট ছাড়াও অবশ্য বোর্শ বানানো যায়। সে ধরনের বোর্শের মধ্যে আছে টমেটোর পেস্ট-ভিত্তিক কমলা বোর্শ, সবুজ বোর্শ বা রাই-ভিত্তিক সাদা বোর্শ।   ববিঃসংযোগ   Borscht à la Nureyev The favorite Borshch recipe of the famed Russian ballet dancer Rudolf Nureyev.  The Story of Borscht (Borshch) from "The Guardian"  বিষয়শ্রেণী:খাদ্য বিষয়শ্রেণী:ইউক্রেনীয় রন্ধনশৈলী বিষয়শ্রেণী:সবজির পদ বিষয়শ্রেণী:লিথুয়ানীয় রন্ধনশৈলী বিষয়শ্রেণী:রোমানীয় রন্ধনশৈলী বিষয়শ্রেণী:সোভিয়েত রন্ধনশৈলী বিষয়শ্রেণী:জাতীয় পদ বিষয়শ্রেণী:ইউক্রেনীয় উদ্ভাবন বিষয়শ্রেণী:বড়দিনের খাবার বিষয়শ্রেণী:রাশিয়ার জাতীয় প্রতীক বিষয়শ্রেণী:পোল্যান্ডের জাতীয় প্রতীক
গ্রেস কটেজ একটি সরকারি ভবন ও ঐতিহ্যবাহী স্থান। এটি ভারতের পশ্চিমবঙ্গের নদীয়া জেলার কৃষ্ণনগরের  চাঁদ সড়কের পাশে বৌবাজার এলাকার অবস্থিত। ভবনটি কাজী নজরুল ইসলামের স্মৃতি বিজড়িত। এই ভবন হতে নজরুল বাংলা সাহিত্য ও সঙ্গীতের জন্য বেশকিছু উল্লেখযোগ্য সৃষ্টি করেছিলেন। স্থাপনাটি মূলত পশ্চিমবঙ্গ রাজ্য বিদ্যুৎ বিতরণ কোম্পানির কমপ্লেক্সের অন্তর্গত। ২০১২ হতে গ্রেস কটেজ পশ্চিমবঙ্গের রাজ্য হেরিটেজ কমিশন কর্তৃক ঐতিহ্যবাহী স্থাপনা হিসেবে স্বীকৃত।   ইতিহাস  কাজী নজরুল ইসলাম তার বন্ধু হেমন্ত সরকারের আমন্ত্রণে কৃষ্ণনগরে আগমনের পর ১৯২৬ সালের ৩ জানুয়ারি হতে শহরের গোলাপট্টিতে হেমন্তের বাড়িতে অবস্থান করেন। একই বছর নজরুল গ্রেস কটেজ ভাড়া নেন। এখানে তিনি ১৯২৬ সালের জুন  হতে ১৯২৮ সালের ডিসেম্বর পর্যন্ত পরিবারসহ অবস্থান করেন। এবাড়িতে তার সন্তান বুলবুলের জন্ম হয় এবং তার মা জাহেদা খাতুন মৃত্যুবরণ করেন।  ব্রিটিশ আমল হতে গ্রেস কটেজ কৃষ্ণনগরের একটি বৈদ্যুতিক শক্তি উৎপাদন ও সংরক্ষণ কেন্দ্রের অংশ। একতলা ভবনটি কমপ্লেক্সের ভিতরে শক্তি উৎপাদন কেন্দ্রের এক কোনায় অবস্থিত। সংস্কারের পর, ২০১২ সালের ২৫ আগস্ট  ওয়েস্ট বেঙ্গল হেরিটেজ কমিশন ভবনটিকে রাজ্যের ঐতিহ্যের মর্যাদা দেয়। এখানে একটি পাঠাগার আছে।  'সুজন বাসর' নামক একটি সাংস্কৃতিক সংস্থা বর্তমানে কটেজটির দেখভাল করে।   বাংলা সংস্কৃতি  গ্রেস কটেজ বাংলা সংস্কৃতির জন্য উল্লেখযোগ্য এবং কাজী নজরুল ইসলামের স্মৃতিধন্য ভবন। নজরুল দারিদ্র, ফণী-মনসা, সাম্যবাদী, পূবের হাওয়া'র মত বিখ্যাত কবিতাসমূহ, কাব্যগ্রন্থ  এবং মৃত্যুক্ষুধা  উপন্যাস এখানে থাকাকালীন রচনা করেন। ‘মৃত্যুক্ষুধা’য় এই বাড়ি এবং কৃষ্ণনগরের পরিচয় আছে। এই বাড়িতে নজরুলের হাতে বাংলা ভাষায় প্রথম গজল সৃষ্টি হয়।  চিত্রশালা   তথ্যসূত্র   বিষয়শ্রেণী:কাজী নজরুল ইসলাম বিষয়শ্রেণী:পশ্চিমবঙ্গের সরকারি ভবন বিষয়শ্রেণী:কৃষ্ণনগর
ভিক্টোরিয়া'স সিক্রেট ফ্যাশন শো ছিল একটি বার্ষিক প্রচারমূলক ইভেন্ট যা ভিক্টোরিয়া'স সিক্রেট, অন্তর্বাসের একটি মার্কা দ্বারা পৃষ্ঠপোষন করা হয়েছিল। ১৯৯৫ থেকে ২০১৮ পর্যন্ত, ভিক্টোরিয়া'স সিক্রেট তার পণ্যগুলিকে উচ্চ-প্রোফাইল সেটিংসে বাজারজাত করার জন্য শোটি ব্যবহার করেছিল। কোম্পানির সাথে চুক্তির অধীনে মডেল, ভিক্টোরিয়ার সিক্রেট এঞ্জেলস নামে পরিচিত, এই অনুষ্ঠানে প্রধান অংশগ্রহণকারী ছিলেন। ফ্যাশন শোটি ২০১৯ সালে বাতিল করা হয়েছিল, একই বছর এর সংগঠক এডওয়ার্ড রাজেক জনসাধারণের চাপে পদত্যাগ করেছিলেন।   ফ্যাশন শোতে ২০০১ সালে এর সর্বোচ্চ দর্শকসংখ্যায়, লক্ষ লক্ষ দর্শকরা দেখতে এসেছিলেন এবং বিস্তৃত পোশাক পরিহিত অন্তর্বাস, নেতৃস্থানীয় বিনোদনকারীদের দ্বারা সঙ্গীত এবং পরিবর্তনশীল থিমগুলির সাথে সেট ডিজাইন সহ একটি জমকালো অনুষ্ঠান হিসেবে পরিচিত ছিল৷   বিশ্বের কয়েক ডজন শীর্ষ ফ্যাশন মডেল প্রতি বছর এতে পারফর্ম করার জন্য নির্বাচিত হয়, ফ্যাশন শো সেলিব্রিটি এবং বিনোদনকারীদের আকৃষ্ট করে।   আরও দেখুন    ভিক্টোরিয়ার সিক্রেট মডেলের তালিকা  মহিলাদের সৈকত পোশাক ফ্যাশন   তথ্যসূত্র    বহিঃসংযোগ    ভিক্টোরিয়ার সিক্রেট ওয়েবসাইট  ২০১৩ সালের ভিক্টোরিয়ার সিক্রেট ফ্যাশন শো থেকে তোলা ছবি  বিষয়শ্রেণী:মার্কিন যুক্তরাষ্ট্রে ফ্যাশন ঘটনা বিষয়শ্রেণী:মার্কিন যুক্তরাষ্ট্রে বার্ষিক অনুষ্ঠান
থাম্ব|রঘুনাথজীর মন্দির ইলামবাজার ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি জনগণনা নগর৷ এটি ইলামবাজার সমষ্টি উন্নয়ন ব্লকের সদর৷  অবস্থান ও ভুপ্রকৃতি  ইলামবাজার অজয় নদীর বামতীরে অবস্থিত একটি জনগণনা নগর৷ শহরটি ১৫০ মিলিয়ন ডলার ব্যয়ে নির্মিত পানাগড়-মোরগ্রাম সড়কের ওপর অবস্থিত৷  শহরটির সাথে বোলপুর-শান্তিনিকেতন, সিউড়ি, কাটোয়া ও কীর্ণাহার সংযোগকারী সড়ক পথ রয়েছে৷  বীরভূম জেলার অধিকাংশ বনাঞ্চল ল্যাটেরাইট মৃত্তিকার ওপর অবস্থিত হলেও ইলামবাজার ব্লকে অবস্থিত ১৩.৯ বর্গকিলোমিটার বিস্তৃৃত চৌপাহাড়ী শালবনটি পলল মৃৃত্তিকার ওপর অবস্থিত৷Ghosh, Kanailal, Birbhumer Bon Udbhidjo O Banyapran, Paschim Banga, Birbhum Special Issue, February 2006, , p. 193, Information & Cultural Department, Government of West Bengal.  জেলাটির অন্যান্য অঞ্চলের মতো ইলামবাজার ও তৎসংলগ্ন বনাঞ্চলটি খ্রিস্টীয় উনবিংশ শতকে প্রায় অবলুপ্ত হলেও বর্তমানে তার পুণরুদ্ধার সম্ভব হয়েছে৷ বনাঞ্চলে অবস্থিত ৩২ টি গ্রামের বাসিন্দা শালপাতার থালা তৈরী ও খাদ্যযোগ্য ছত্রাক উৎপাদনে পটু৷ পশ্চিমবঙ্গ বনদপ্তরের উদ্যোগে ১২ টি বনসংরক্ষণ কমিটি গড়ে তোলা হয়েছে, যারা ঐসকল গ্রামবাসীদের বনাঞ্চলের মূল্য ও তাদের জীবিকানির্বাহের বনের ভূমিকা সম্পর্কে বোঝান ও তাদের উৎসাহিত করেন৷  Illambazar Helpful Boy Arozkhadim From- Illambazar ইলামবাজার ব্লকে এখন মোট 9টি গ্রাম পঞ্চায়েত আছে।   থানা  ইলামবাজার থানাটির তত্ত্বাবধানে সমগ্র ইলামবাজার সমষ্টি উন্নয়ন ব্লকটির এক্তিয়ার রয়েছে৷  জনতত্ত্ব  ২০১১ ভারতীয় জনগণনা অনুসারে ইলামবাজারের জনসংখ্যা ৭১২৫ জন, যারমধ্যে ৩৬৩২ জন পুরুষ ও ৩৪৯৩ জন নারী৷ প্রতি হাজার পুরুষে নারী সংখ্যা ৯৬২ জন৷ ৬ বছর অনুর্দ্ধ ৪৪৩ জন শিশু যা যমগ্র জনসংখ্যার ৬.২২%৷ ৬ বছরোর্দ্ধদের মধ্যে ৮২.৬৭% তথা ৫২৪৬ জন সাক্ষর৷   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:বীরভূম জেলার শহর ও নগর
সূর্যতপা হল একটি জনপ্রিয় বাংলা চলচ্চিত্র যা পরিচালনা করেন অগ্রদূত।  এই চলচ্চিত্রটি ১৯৬৫ সালে এইচ. জি. প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সন্ধ্যা রায়, জহর রায়, পাহাড়ী সান্যাল।  কাহিনী কনকের ভূমিকায় সন্ধ্যা রায় যে ট্রেনে জার্নি করছিলেন এমন সময় দূর্ঘটনা হয়। একটি বিধবা মহিলা মারা যান যাঁর সাথে এক্কটি বাচ্চা ছেলে ছিল। সে সন্ধ্যাকে ছেলেটিকে তার বাড়িতে পৌঁছে দেবার দায়িত্ব দেয়। সন্ধ্যা ছেলেটিকে নিয়ে সেই বাড়িতে আসে। বাড়ির ছোট ছেলে দীপ্তেন্দু নারায়ন চৌধুরীর রোলে উত্তমকুমার যার দাদা বাড়ির অমতে বিয়ে করে পরিবার থেকে বিচ্ছিন্ন হয়ে গিয়েছিল। মৃতা বিধবার শ্বাশুড়ি সুধা চৌধুরী ওরফে ছায়া দেবী কনক অর্থাৎ সন্ধ্যাকেই নিজের বড় ছেলের স্ত্রী ভেবে নেয়। সন্ধ্যা কিছু বলার আগেই ঘটিনাটা ঘটে যায়। সেই বাড়িতেই ঠাঁই মেলে সন্ধ্যার। বাড়ির ছোটছেলে দীপ্তেন্দু কিন্তু সন্ধ্যার প্রতি একটুও সিমপ্যাথেটিক হয়না। সে নানাভাবে সন্ধ্যাকে সমস্যায় ফেলতে থাকে। কিন্তু শেষে সন্ধ্যার ব্যাক্তিত্বের কাছে সে আত্মসমর্পণ করে। দুজনার ভুল ভাঙে ও একটা নতুন সম্পর্কের জন্ম নেয়। বাড়ির চাকর জহর রায়। যে গান করে খোকাবাবু বেড়াতে যায়। এবং তাঁর সেই বাচ্চা ভুলানো নাচকে ভোলা যায় না।  শ্রেষ্ঠাংশে  উত্তম কুমার - দীপতেন্দু নারায়ণ চৌধুরী  সন্ধ্যা রায় - কনকলতা রায়/সুলেখা চৌধুরী  জহর রায় - পান্নালাল (চাকর)  ছায়া দেবী - সুধা চৌধুরী   পাহাড়ী সান্যাল - সুধার বড় ভাই  গীতা দে - কনকলতার সৎ-শ্বাশুড়ী   মাস্টার বাপি - প্রবীর নারায়ণ চৌধুরী/বাবলু   অপর্ণা দেবী - মনোরমা (দাসী)  আশা দেবী - বড়মা (দাসী)   সন্ধ্যা দেবী  মৃণাল মুখার্জি  গিতালী রায় - কনকের বন্ধু  শিউলি মুখোপাধ্যায়  রুবি মিত্র  তথ্যসূত্র  বহিঃসংযোগ    বিষয়শ্রেণী:১৯৬৫-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র
এরিন জ্যাকসন (, ; জন্ম: ১৯ সেপ্টেম্বর ১৯৯২) হলেন একজন মার্কিন স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০ মিটার বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  জ্যাকসন মার্কিন যুক্তরাষ্ট্রের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি একটি স্বর্ণ পদক জয়লাভ করেছেন।    প্রারম্ভিক জীবন এরিন জ্যাকসন ১৯৯২ সালের ১৯শে সেপ্টেম্বর তারিখে মার্কিন যুক্তরাষ্ট্রের ফ্লোরিডায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন জ্যাকসন মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি স্পিড স্কেটিংয়ের নারীদের ৫০০ মিটার প্রতিযোগিতায় অংশগ্রহণ করেছিলেন। জ্যাকসন ৩৭.০৪ সময় নিয়ে প্রতিযোগিতা সম্পন্ন করেছিলেন, যার মাধ্যমে তিনি স্বর্ণ পদক জয়লাভ করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী স্পিড স্কেটার বিষয়শ্রেণী:মার্কিন যুক্তরাষ্ট্রের অলিম্পিক স্পিড স্কেটার বিষয়শ্রেণী:২০২২ শীতকালীন অলিম্পিকের স্পিড স্কেটার বিষয়শ্রেণী:স্পিড স্কেটিংয়ে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী মার্কিন বিষয়শ্রেণী:২০২২ শীতকালীন অলিম্পিকের পদক বিজয়ী
রাল্ফ ফ্রেমন (১৬৬৬–১৭৪২), হার্টফোর্ডশায়ারের অ্যাস্পেনডেন হল এবং হ্যামেলসের বাসিন্দা, একজন ইংরেজ রাজনীতিবিদ ছিলেন যিনি ১৬৯৭ থেকে ১৭২৭ সাল পর্যন্ত ৩০ বছর ধরে ইংরেজি এবং ব্রিটিশ হাউস অফ কমন্সে ছিলেন।  ৩০ ডিসেম্বর ১৬৯৭ সালে প্রতিদ্বন্দ্বিতাপূর্ণ উপনির্বাচনে এবং আবার ১৬৯৮ সালের সাধারণ নির্বাচনে হার্টফোর্ডশায়ারের সংসদ সদস্য (এমপি) নির্বাচিত হন। তিনি রাজনৈতিকভাবে অত্যন্ত সক্রিয় ছিলেন। নিজের নির্বাচনী এলাকার উপর তার দখল জোরদার করতেন এবং সংসদে বক্তৃতা দিতেন এবং সংসদীয় কার্যকলাপে অংশগ্রহণ করতেন। তার বিশেষ দক্ষতা ছিল নির্বাচনী বিরোধ মোকাবেলা করা। ১৭০১ এবং ১৭০২ সালের দুটি সাধারণ নির্বাচনে তিনি বিনা প্রতিদ্বন্দ্বিতায় নির্বাচিত হন এবং ১৭০৫ এবং ১৭০৮ সালের সাধারণ নির্বাচনে জয়লাভ করেন। ১৭১০ সালের সাধারণ নির্বাচনে তিনি বিনা প্রতিদ্বন্দ্বিতায় নির্বাচিত হন এবং ১৭১০ থেকে ১৭১৩ সাল পর্যন্ত বিশেষাধিকার ও নির্বাচন কমিটির সভাপতিত্ব করেন। ১৭১৩ সালের সাধারণ নির্বাচনে তিনি বিনা প্রতিদ্বন্দ্বিতায় নির্বাচিত হন। ১৭১৪ সালে তিনি তার পিতার স্থলাভিষিক্ত হন। থাম্ব|হ্যামেলস পার্কের প্রবেশপথ ১৭১৫ সালের সাধারণ নির্বাচনে হার্টফোর্ডশায়ারে এক প্রতিদ্বন্দ্বিতায় ফ্রেমন পুনরায় এমপি নির্বাচিত হন। তিনি ছিলেন একজন টোরি যিনি হ্যানোভারিয়ান উত্তরাধিকারকে সমর্থন করেছিলেন এবং বলা হয় যে তিনি অ্যাডমিরালটি বোর্ডে আসনের প্রস্তাব প্রত্যাখ্যান করেছিলেন। ১৭২২ সালের সাধারণ নির্বাচনে তিনি পুনরায় নির্বাচিত হন, কিন্তু ১৭২৭ সালের সাধারণ নির্বাচনে তার শ্যালক চার্লস সিজারের কাছে পরাজিত হন। পরবর্তীকালে তিনি পরবর্তী নির্বাচনে সিজারকে পরাজিত করার জন্য উইলিয়াম প্লামারকে প্রচার করার জন্য হুইগদের সাথে যোগসাজশ করেন।  ১৭১৩ সালে হার্টফোর্ডশায়ারের ব্রৌহিং -এ হ্যামেলস প্রাসাদের নির্মাণকাজ শুরু করেন ফ্রেমন। তিনি ৭৬ বছর বয়সে ১৭৪২ সালের ৮ জুন তিন পুত্র রেখে মারা যান।  তথ্যসূত্র  বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:গ্রেট ব্রিটেনের সংসদ সদস্য ১৭১৩-১৭১৫ বিষয়শ্রেণী:গ্রেট ব্রিটেনের সংসদ সদস্য ১৭১০-১৭১৩ বিষয়শ্রেণী:গ্রেট ব্রিটেনের সংসদ সদস্য ১৭০৮-১৭১০ বিষয়শ্রেণী:গ্রেট ব্রিটেনের সংসদ সদস্য ১৭০৭-১৭০৮ বিষয়শ্রেণী:ইংল্যান্ডের সংসদ সদস্য ১৭০৫-১৭০৭ বিষয়শ্রেণী:ইংল্যান্ডের সংসদ সদস্য ১৭০২-১৭০৫ বিষয়শ্রেণী:ইংল্যান্ডের সংসদ সদস্য ১৭০১-১৭০২ বিষয়শ্রেণী:ইংল্যান্ডের সংসদ সদস্য ১৬৯৮-১৭০০ বিষয়শ্রেণী:হার্টফোর্ডশায়ারের ইংল্যান্ডের সংসদ সদস্য বিষয়শ্রেণী:১৭৪২-এ মৃত্যু বিষয়শ্রেণী:১৬৬৬-এ জন্ম বিষয়শ্রেণী:হার্টফোর্ডশায়ারের গ্রেট ব্রিটেনের সংসদ সদস্য
স্যার এডওয়ার্ড ন্যাচবুল, ৪র্থ ব্যারোনেট (সি. ১৬৭৪ - ৩ এপ্রিল ১৭৩০)  একজন ইংরেজ রাজনীতিবিদ যিনি ১৭০২ থেকে ১৭০৫ সাল পর্যন্ত ইংল্যান্ডের হাউস অফ কমন্সে এবং ১৭১৩ থেকে ১৭৩০ সালের মধ্যে বিভিন্নভাবে গ্রেট ব্রিটেনের হাউস অফ কমন্সে বসেছিলেন।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৩-১৭১৫ বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:ন্যাচবুল পরিবার বিষয়শ্রেণী:১৭৩০-এ মৃত্যু বিষয়শ্রেণী:১৬৭০-এর দশকে জন্ম বিষয়শ্রেণী:লস্টউইথিয়েলের গ্রেট ব্রিটেনের সংসদ সদস্য
মুসলিম মুবারক আলমাস (, ; জন্ম: ১৩ জুন ১৯৮৫; মুসলিম মুবারক নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল দিফাআ আল মাদানির হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  ২০০৪ সালে, মুসলিম ইরাক অনূর্ধ্ব-২০ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ইরাকের বয়সভিত্তিক দলের হয়ে খেলার পর, তিনি ২০০৯ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন মুসলিম মুবারক আলমাস ১৯৮৫ সালের ১৩ই জুন তারিখে ইরাকের বসরায় জন্মগ্রহণ করেছেন এবং সেখানেই তার শৈশব অতিবাহিত করেছেন।  ক্লাব ফুটবল ২০০১ সালে মুসলিম আল মিনাআর হয়ে খেলার মাধ্যমে ক্লাব পর্যায়ের খেলোয়াড়ি জীবন শুরু করেছেন এবং ২০০৪ সাল পর্যন্ত তিনি সেখানে খেলেছেন। ২০০৪ সাল হতে ২০০৭ সাল পর্যন্ত তিনি আল জাওরাআর হয়ে খেলেছেন। ২০১৮ সালে তিনি আল দিফাআ আল মাদানির সাথে চুক্তিবন্ধ হয়েছেন।  আন্তর্জাতিক ফুটবল মুসলিম ইরাক অনূর্ধ্ব-২০ দলের হয়ে খেলার মাধ্যমে ইরাকের প্রতিনিধিত্ব করেছেন। ২০০৪ সালে ইরাক অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ইরাকের বয়সভিত্তিক দলের হয়ে তিনি প্রায় ১ বছরে ৫ ম্যাচে অংশগ্রহণ করে ৩টি গোল করেছেন।  ২০০৯ সালের ২২শে মার্চ তারিখে, ২৩ বছর, ৯ মাস ও ৯ দিন বয়সে, ডান পায়ে ফুটবল খেলায় পারদর্শী মুসলিম সৌদি আরবের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। উক্ত ম্যাচের ৫৬তম মিনিটে আক্রমণভাগের খেলোয়াড় মুস্তফা করিমের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি ০–০ গোলে ড্র হয়েছিল। ইরাকের হয়ে অভিষেকের বছরে মুসলিম সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক  দল  সাল  ম্যাচ  গোল ইরাক  ২০০৯  ২  ০ সর্বমোট  ২  ০  তথ্যসূত্র  বহিঃসংযোগ          বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ইরাকি ফুটবলার বিষয়শ্রেণী:আল জাওরাআ স্পোর্টস ক্লাবের খেলোয়াড় বিষয়শ্রেণী:ইরাকের আন্তর্জাতিক ফুটবলার বিষয়শ্রেণী:ইরবিল স্পোর্টস ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড
কেলভিন ফরেস্ট কোয়াট স্ট্যানফোর্ড বিশ্ববিদ্যালয় এর ফলিত পদার্থবিজ্ঞান এবং তড়িৎ প্রকৌশল বিভাগের ইমেরিটাস অধ্যাপক।  জীবনী কোয়াট ইউনিভার্সিটি অব উটাহ কলেজ অব ইঞ্জিনিয়ারিং থেকে তড়িৎ প্রকৌশলে ১৯৪৪ সালে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৫০ সালে পিএইচডি ডিগ্রি অর্জন করেন। তিনি ১৯৪৯ সালে বেল ল্যাব্‌স এ টেকনিক্যাল স্টাফ হিসেবে যোগদান করেন। তিনি দ্রুতই ইলেক্ট্রনিক্স রিসার্চের বিভাগীয় প্রদান এবং পরে সহযোগী পরিচালক হন। ১৯৫৯ সালে নিউ মেক্সিকোর স্যান্ডিয়া কর্পোরেশনে স্থানান্তরিত হন। তিনি ১৯৬০ সালে এর ভাইস প্রেসিডেন্ট এবং গবেষণার পরিচালক নিযুক্ত হন। ১৯৬১ সালে স্ট্যানফোর্ড বিশ্ববিদ্যালয় এর ফলিত পদার্থবিজ্ঞান ও তড়িৎ প্রকৌশল এর অধ্যাপক নিযুক্ত হন। তিনি ১৯৬৯ থেকে ১৯৭২ সাল পর্যন্ত এবং ১৯৭৮ থেকে ১৯৮১ সাল পর্যন্ত ফলিত পদার্থবিজ্ঞান বিভাগের চেয়ারম্যান এর দায়িত্ব পালন করেন। তিনি ১৯৮৫ থেকে ১৯৮৬ সাল পর্যন্ত তড়িৎ প্রকৌশলের ভারপ্রাপ্ত চেয়ারম্যান এর দায়িত্ব পালন করেন। ১৯৭২ থেকে ১৯৭৪ সাল পর্যন্ত এবং ১৯৮২ থেকে ১৯৮৩ সাল পর্যন্ত স্কুল অব হিউম্যানিটিজ অ্যান্ড সায়েন্স এর সহযোগী ডীনের দায়িত্ব পালন করেন। http://investing.businessweek.com/research/stocks/private/person.asp?personId=8007687&privcapId=109008278http://www.ieeeghn.org/wiki/index.php/Calvin_F._Quatehttp://www.aps.org/programs/honors/prizes/prizerecipient.cfm?last_nm=Quate&first_nm=Calvin&year=2000  পুরস্কার ও সম্মাননা  ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স  ফেলো, আমেরিকান অ্যাকাডেমি অব আর্টস অ্যান্ড সায়েন্সেস  সদস্য, ন্যাশোনাল অ্যাকাডেমি অব ইঞ্জিনিয়ারিং, ১৯৭০  সদস্য, ন্যাশোনাল অ্যাকাডেমি অব সায়েন্সেস, ১৯৭৫  আইইই মরিস এন লিয়েবম্যান অ্যাওয়ার্ড, ১৯৮১  আইইই মেডেল অব অনার, ১৯৮৮  তথ্যসূত্র  বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:আইইইই মেডেল অব অনার বিজয়ী বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:১৯২৩-এ জন্ম বিষয়শ্রেণী:২০১৯-এ মৃত্যু বিষয়শ্রেণী:মার্কিন তড়িৎ প্রকৌশলী বিষয়শ্রেণী:মার্কিন উদ্ভাবক বিষয়শ্রেণী:রয়েল সোসাইটির বিদেশি সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মদীনাতুল উলুম মডেল ইনস্টিটিউট মহিলা কামিল মাদরাসা বাংলাদেশের ঢাকা জেলার তেজগাঁওয়ে অবস্থিত একটি খ্যাতনামা মহিলা আলিয়া মাদরাসা। ১৯৬১ সালে প্রতিষ্ঠিত এই মাদরাসা দাখিল ও আলিম শ্রেণীর ফলাফলের জন্য পরিচিতি লাভ করেছে। মাদরাসাটির বর্তমান অধ্যক্ষের নাম মাওলানা তাজুল ইসলাম।   ইতিহাস  ১৯৬১ সালে ঢাকার তেজগাঁওয়ে অবস্থিত এই মাদরাসা  অতিদ্রুত কামিল মাদরাসায় রূপান্তরিত হয়েছে। ১৯৬১ সালের ১ জানুয়ারি এই মাদরাসা প্রতিষ্ঠিত হয়, এবং ১৯৭৯ সালের ১ জুলাই বাংলাদেশ সরকার কর্তৃক অনুমোদন লাভ করে। এরপর ২০০৬ সালে এই মাদরাসাটি ফাজিল ও কামিল ডিগ্রি সাধারণ সন্মান ও মাস্টার্সের মানের জন্য ইসলামী বিশ্ববিদ্যালয়, বাংলাদেশের অধিভুক্ত হয়। এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে বাংলাদেশের সকল আলিয়া মাদরাসা ইসলামী বিশ্ববিদ্যালয় থেকে আরবি বিশ্ববিদ্যালয়ে স্থানান্তরিত হয়।   শিক্ষা কার্যক্রম  মদিনাতুল উলুম মডেল ইনষ্টিটিউট মহিলা কামিল মাদরাসা পড়াশোনার মানের দিক থেকে একটি উল্লেখযোগ্য মাদরাসা। মাদরাসাটির দাখিল ও আলিম শ্রেণীতে বিজ্ঞান, মানবিক শাখা রয়েছে। এছাড়া ফাজিল ও কামিল শ্রেণীতে কিছু বিভাগ রয়েছে। এই মাদরাসার সহ কার্যক্রমের জন্য বালক শাখা রয়েছে, সেই মাদরাসার নাম মদিনাতুল উলুম মডেল ইনষ্টিটিউট বালক কামিল মাদরাসা।   সুযোগ-সুবিধা  মদিনাতুল উলুম মডেল ইনষ্টিটিউট কামিল মাদরাসা আধুনিক সুযোগসুবিধা সম্বলিত একটি মাদরাসা। গ্রন্থগার, খেলার মাঠ, নামাজের স্থান, পড়াশোনার জন্য কক্ষরুম প্রভৃতি বিভিন্ন সুযোগ সুবিধা রয়েছে। মাদরাসার ছাত্রীরা দ্বারা যৌনশিক্ষার সুযোগও পাচ্ছে।  আরও দেখুন  পাবনা ইসলামিয়া মাদ্রাসা  সরকারি মাদ্রাসা-ই-আলিয়া, ঢাকা   তথ্যসূত্র   বিষয়শ্রেণী:ঢাকা জেলার আলিয়া মাদ্রাসা বিষয়শ্রেণী:ঢাকা জেলার শিক্ষাপ্রতিষ্ঠান বিষয়শ্রেণী:১৯৬১-এ পূর্ব পাকিস্তানে প্রতিষ্ঠিত বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের মহিলা আলিয়া মাদ্রাসা বিষয়শ্রেণী:বাংলাদেশের কামিল মাদ্রাসা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। একাধিক মানদণ্ডে অপসারণ যোগ্য এবং ইংরেজী উইকি অনুসারে নিবন্ধটি তৈরি করা হলেও সেখান হতেই এই নিবন্ধটি ইতিমধ্যে অপসারিত। Ashiq Shawon (আলাপ) ১৬:৫৮, ৩ জুলাই ২০২০ (ইউটিসি) আসিফ আজিম   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ব্যক্তি) নীতিমালায় অপসারণযোগ্য রাকিব (আলাপ) ১৪:১৪, ১৭ জুন ২০২০ (ইউটিসি)  নিবন্ধটি ইংরেজি উইকি থেকে অনুবাদ করে তৈরি করা হয়েছিল। একজন আন্তর্জাতিকভাবে পরিচিত মডেলের উপর নিবন্ধটি কেন অপসারণ করা হবে বুঝলাম না! বাংলাদেশের জন্য তো উল্লেখযোগ্য ব্যক্তিত্বই মনে হয় তাঁকে। রকিব রাজন (আলাপ) ১১:২১, ১৮ জুন ২০২০ (ইউটিসি)  উক্ত নিবন্ধনটি WP:সৃজনশীল বা WP:ENT আওতাধীন পড়ে না। বর্তমানে এই নামে কোন ইরেজি নিবন্ধন দেখা যাচ্ছে না। --রাকিব (আলাপ) ০১:১৩, ১৯ জুন ২০২০ (ইউটিসি) উনাকে নিয়ে বেশ ভালো মানের নিউজ কাভারেজ আছে দেখছি। অনেক উল্লেখয়োগ্য এজিন্সির সাথে কাজ নিয়ে ফিচার হয়েছেন। আপাতদৃষ্টিতে উল্লেখযোগ্য মনে হচ্ছে। WP:সৃজনশীল এর মানদন্ডে উত্তীর্ন হয়ে যাবে। --NahidHossain (আলাপ) ০৩:২৩, ১৯ জুন ২০২০ (ইউটিসি)  ইংরেজি উইকিতে হয়ত উনি আর প্রাসঙ্গিক নন ভেবেই বাদ দিয়েছেন প্রশাসকগণ এখন। কিন্তু বাংলাতে অবশ্যই প্রাসঙ্গিক। যে নীতিমালার কথা বলছেন, ওটা পড়ে দেখেছি। আমার কাছে উল্লেখযোগ্য ব্যক্তিত্বই মনে হয়েছে। উনি বাংলাদেশী মডেলদের মধ্যে বাংলাদেশের বাইরে সবচাইতে পরিচিত মুখ। নামটি লিখে গুগলে সার্চ দিলেও অন্তত বুঝতে পারতেন যে উনি উল্লেখযোগ্য কিনা। ব্যক্তিগত ভাবে আমি কাউকে চিনি না, এর মানে এই নয় যে অন্যরাও চেনে না।  আমি এই নিবন্ধটি অপসারণের বিপক্ষে।  রকিব রাজন (আলাপ) ০৩:৫৭, ১৯ জুন ২০২০ (ইউটিসি) WP:NMODEL এবং WP:ANYBIO মানদন্ড পূরণ করেনি, তাই অপসারণযোগ্য।- এফ আর শুভ(বার্তা দিন) ০৪:২৬, ১৯ জুন ২০২০ (ইউটিসি)   উপরের সবাই: আমার কাছে মনে হচ্ছে, তিনি উল্লেখযোগ্য হতে পারেন, তিনি জনপ্রিয়, হয়ত বাংলাতে এখানে প্রাসঙ্গিক- এসব বিষয়ের কোনটিই এই আলোচনায় বিবেচ্য নয় যতক্ষণ পর্যন্ত আপনারা এই ‘হয়ত’র প্রমাণ দিতে পারবেন। এখানে আমার আপনার কাছে মনে হওয়ার বিষয় নয়। মানদণ্ড নির্দেশিকায় যা আছে সেগুলো একটা একটা করে প্রমাণ করুন এবং তারপর মন্তব্য করুন। ~ যুদ্ধমন্ত্রী আলাপ ১৮:০৬, ২১ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
টেকনাফ বাংলাদেশের দক্ষিণাঞ্চলের চট্টগ্রাম বিভাগের অন্তর্গত কক্সবাজার জেলায় অবস্থিত একটি শহর।  প্রশাসনিকভাবে শহরটি টেকনাফ উপজেলার সদর। শহরটি টেকনাফ উপজেলার বৃহত্তম শহরাঞ্চল। টেকনাফ বাংলাদেশের সর্ব দক্ষিণের শহর।   জনসংখ্যা বাংলাদেশ আদমশুমারী ২০১১ অনুযায়ী টেকনাফ. শহরের মোট জনসংখ্যা ৫১,৪৪০  জন যার মধ্যে ২৬,৫৮১ জন পুরুষ এবং ২৪,৮৫৯ জন নারী। এ শহরের পুরুষ এবং নারী অনুপাত ১০৭। শহরে মোট হোল্ডিং সংখ্যা রয়েছে ৯,৪১৫টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭ মিটার।  প্রশাসন ২০০২ সালে টেকনাফ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে টেকনাফ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৬টি মহল্লায় বিভক্ত । ৩১.৫০ বর্গ কি.মি. আয়তনের টেকনাফ শহরের ৪.০৪ বর্গ কি.মি. এলাকাটি টেকনাফ পৌরসভা দ্বারা পরিচালিত হয়।  শিক্ষা ব্যবস্থা টেকনাফ শহরের স্বাক্ষরতার হার হলো শতকরা ৩৭.৬ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান